
          ΕΛΛΗΝΙΚΗ ΔΗΜΟΚΡΑΤΙΑ




ΑΝΑΡΤΗΤΕΑ ΣΤΟ ΔΙΑΔΙΚΤΥΟ

             ΥΠΟΥΡΓΕΙΟ ΠΟΛΙΤΙΣΜΟΥ, 
        ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΝΙΚΗ ΓΡΑΜΜΑΤΕΙΑ ΔΙΑ ΒΙΟΥ ΜΑΘΗΣΗΣ

                ΚΑΙ ΝΕΑΣ ΓΕΝΙΑΣ 

 
Ταχ. Διεύθυνση:  Αν. Παπανδρέου 37
Τ.Κ. – Πόλη:      151 80 Μαρούσι
ΑΠΟΦΑΣΗ

Θέμα : «Τρόπος διαχείρισης χρηματοδοτήσεων με αναδόχους  καθαριστές / καθαρίστριες και συνεργεία καθαρισμού στα σχολεία Π/βάθμιας και Δ/βάθμιας Εκπαίδευσης σε όλη την επικράτεια για το διδακτικό έτος 2015-2016».

ΟΙ ΥΠΟΥΡΓΟΙ

  ΠΟΛΙΤΙΣΜΟΥ, ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ                                           ΟΙΚΟΝΟΜΙΚΩΝ
 Έχοντας υπόψη:

1. Τα άρθρα 41, 48 και 90 του «Κώδικα Νομοθεσίας  για την Κυβέρνηση και τα κυβερνητικά όργανα», όπως  κωδικοποιήθηκε με το Π.Δ. 63/2005.

2. Το Π.Δ. 65/2015 (Α’106) «Διορισμός Υπουργών, Αναπληρωτών Υπουργών και Υφυπουργών». 
3. Το  Π.Δ.  111/ 2014 (Α΄ 178)   «Οργανισμός του Υπουργείου  Οικονομικών»

4. Το Π.Δ. 114/29-08-2014 (ΦΕΚ 181 ) «Οργανισμός Υπουργείου Παιδείας και Θρησκευμάτων» 

5. Τις διατάξεις της παραγράφου 5 του άρθρου 113  του Ν. 1892/1990, όπως αντικαταστάθηκε με την παρ. 4  του άρθρου 35 του Ν. 3577/2007 και στη συνέχεια με το άρθρο 36 του Ν. 3699/2008.

6.  Την παρ. 2 του άρθρου 3 του Ν.Δ. 572/1970, όπως  αντικαταστάθηκε με το άρθρο 13 παρ. 1 του Ν. 3748/2009,  ιδίως το υπό στοιχείο (γ) χωρίο.

7. Τη με αριθμό 64447/91/21.2.1991 κοινή υπουργική  απόφαση των Υπουργών Εσωτερικών, Οικονομίας και  Οικονομικών, και Εθνικής Παιδείας και Θρησκευμάτων με θέμα: «Τρόπος και διαδικασία πραγματοποιήσεως,  δικαιολογήσεως και ελέγχου των πάσης φύσεως εσόδων των σχολικών επιτροπών».
8. Τη με αρ. πρωτ.  Κ1/145092/16-09-2015 απόφαση της Υπουργού Πολιτισμού, Παιδείας και Θρησκευμάτων, με θέμα: «Ορισμός του Ιδρύματος Νεολαίας και Δια Βίου Μάθησης  (Ι.NE.ΔΙ.ΒΙ.Μ) ως συμβαλλόμενο μέρος για τη χρηματοδότηση των κατά τόπους σχολικών επιτροπών» (ΦΕΚ ……………..).
9.  Το γεγονός ότι με την παρούσα απόφαση δεν προκαλείται πρόσθετη δαπάνη σε βάρος του κρατικού Προϋπολογισμού πέραν αυτής που προβλέπεται στην ΚΥΑ με θέμα «Καθορισμός μεγίστου αριθμού ανθρωποωρών απασχόλησης για το έργο των σχολικών καθαριστριών κατά το σχολικό έτος 2015-2016».
10. Την αρ. 53/2015 Απόφαση της Επιτροπής του αρ. 28 παρ. 4 του ν.2190/1994 (ΦΕΚ 28 Α) του ΣτΕ.

ΑΠΟΦΑΣΙΖΟΥΜΕ
Α. Την επιχορήγηση από πιστώσεις του τακτικού Προϋπολογισμού του Υπουργείου Παιδείας και Θρησκευμάτων, του Ιδρύματος Νεολαίας και Δια Βίου Μάθησης  (Ι.NE.ΔΙ.ΒΙ.Μ) με σκοπό τη χρηματοδότηση από αυτό των σχολικών επιτροπών των μονάδων Πρωτοβάθμιας και Δευτεροβάθμιας εκπαίδευσης, που στερούνται προσωπικού καθαριότητας. 
Β. Οι χρηματοδοτούμενες σχολικές επιτροπές καταβάλλουν τις αμοιβές των καθαριστών/ καθαριστριών ή συνεργείων καθαρισμού μετά τη σύναψη συμβάσεων μίσθωσης έργου για το διδακτικό έτος 2015-2016.

Η απόφαση αυτή να δημοσιευθεί στην Εφημερίδα της  Κυβερνήσεως.

Μαρούσι, 14-09-2015 

ΟΙ ΥΠΟΥΡΓΟΙ

                   ΠΟΛΙΤΙΣΜΟΥ,                                                                                       ΟΙΚΟΝΟΜΙΚΩΝ  

     ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ                                                                                                                                             

ΑΓΓΕΛΙΚΗ-ΕΥΦΡΟΣΥΝΗ ΚΙΑΟΥ-ΔΗΜΑΚΟΥ

         
                 ΓΕΩΡΓΙΟΣ ΧΟΥΛΙΑΡΑΚΗΣ                                  
ΚΟΙΝΟΠΟΙΗΣΗ:

1. ΥΠΟΥΡΓΕΙΟ ΠΟΛΙΤΙΣΜΟΥ,

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ
ΓΡΑΦΕΙΟ ΥΠΟΥΡΓΟΥ

2. ΥΠΟΥΡΓΕΙΟ ΟΙΚΟΝΟΜΙΚΩΝ
ΓΡΑΦΕΙΟ ΑΝΑΠΛΗΡΩΤΗ ΥΠΟΥΡΓΟΥ
ΕΣΩΤΕΡΙΚΗ ΔΙΑΝΟΜΗ:
- ΓΕΝΙΚΗ ΓΡΑΜΜΑΤΕΙΑ ΔΙΑ ΒΙΟΥ ΜΑΘΗΣΗΣ 

  ΚΑΙ ΝΕΑΣ ΓΕΝΙΑΣ

Μαρούσι, 


Αρ. πρωτ. 145582/17-09-2015/Κ1








